Document ID: 31994R0776

NEUVOSTON ASETUS (EY) N:o 776/94,
annettu 29 päivänä maaliskuuta 1994,
tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämistä ja sen määrän vahvistamisperusteita koskevista yleisistä säännöistä annetun asetuksen (ETY) N:o 3035/80 kumoamisesta ja maito- ja maitotuotealan vientitukien myöntämistä koskevista yleisistä säännöistä sekä niiden suuruuden vahvistamisperusteista annetun asetuksen (ETY) N:o 876/68 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), ja erityisesti sen 17 artiklan 3 kohdan, sekä muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(2), riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(3) ja sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(4) vastaavat säännökset,
ottaa huomioon komission ehdotuksen,
sekä katsoo, että
asetuksessa (ETY) N:o 3035/80(5) säädetään tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämistä ja sen määrän vahvistamisperusteita koskevat yleiset säännöt; tämä asetus perustuu mainittuihin asetuksiin sekä vilja-alan yhteisestä markkinajärjestelystä 29 päivänä lokakuuta 1975 annettuun neuvoston asetukseen (ETY) N:o 2727/75(6),
asetus 2727/75 on korvattu asetuksella (ETY) N:o 1766/92(7); edellä mainitussa asetuksessa ei säädetä enää, että neuvoston on säädettävä sen soveltamista koskevat yleiset säännöt, vaan että tiettyjen perustamissopimuksen liitteeseen II kuulumattomina tavaroina vietävien, tähän yhteiseen markkinajärjestelyyn kuuluvien maataloustuotteiden vientituen kannalta tarpeelliset soveltamista koskevat yksityiskohtaiset säännöt säädetään hallintokomitean menettelyä noudattaen: on välttämätöntä mukauttaa säännökset yhdenmukaisiksi erityisesti, koska yleisesti ottaen kyseiset tavarat sisältävät useaan yhteiseen markkinajärjestelyyn kuuluvia maataloustuotteita ja joissa markkinajärjestelyissä säädetään vientituen myöntämisestä myös perustamissopimuksen liitteeseen II kuulumattomiin tavaroihin sisällyttämisen jälkeen; tämän vuoksi on tarpeen säätää soveltamista koskevat yhteiset säännöt ainoastaan yhdellä säännöksellä,
tämän vuoksi on tarpeen kumota asetus (ETY) N:o 3035/80 tämän uuden asetuksen voimaantulopäivästä,
asetuksen (ETY) N:o 804/68 17 artiklan 3 kohdassa säädetään, toisin kuin muissa asetuksen (ETY) N:o 3035/80 juridisena perustana olevissa asetuksissa, että neuvoston on, komission ehdotuksesta perustamisasiakirjan 43 artiklan 2 kohdassa säädettyä äänestysmenettelyä noudattaen, säädettävä erityisesti tuen ennakkovahvistusta koskevista yleisistä säännöistä; asetuksessa (ETY) N:o 876/68(8) säädetään maito- ja maitotuotealan vientitukien myöntämistä koskevista yleisistä säännöistä sekä niiden suuruuden vahvistamisperusteista; kyseisessä asetuksessa säädetään tuen ennakkovahvistusta koskevasta järjestelmästä; sitä sovelletaan kuitenkin ainoastaan sellaisenaan vietäviin maitotuotteisiin; tämän vuoksi olisi sovellettava myös tiettyjä tämän asetuksen vientituen ennakkovahvistusta koskevia säännöksiä, kun viedään maitotuotteita asetuksen (ETY) N:o 804/68 liitteessä tarkoitettuina tavaroina,
samanaikaisesti on suotavaa ottaen huomioon lisääntyneet mahdollisuudet tuoda yhteisöön maitotuotteita, joihin sovelletaan alennettua maksua, laajentaa asetuksen (ETY) N:o 876/68 6 ja 7 artiklan tuen saamisen edellytyksiä koskevien säännösten soveltamisalaa, jottei myönnettäisi kolmansista maista peräisin olevien tiettyjen maitotuotteiden tuontimaksua suurempia vientitukia, ja
käsitelty ala kuuluu yhteisön yksinomaiseen toimivaltaan,
ON ANTANUT TÄMÄN ASETUKSEN:
1 artikla
Kumotaan asetus (ETY) N:o 3035/80.
2 artikla
Muutetaan asetus (ETY) N:o 876/68 seuraavasti.
1) Korvataan 1 artikla seuraavasti:
" 1 artikla
1 Tässä asetuksessa annetaan seuraavien tuotteiden maksujen vahvistamista ja myöntämistä koskevat säännöt:
- asetuksen (ETY) N:o 804/68 1 artiklassa tarkoitettujen sellaisenaan vietyjen tuotteiden,
- asetuksen (ETY) N:o 804/68 liitteessä tarkoitettujen tavaroiden, tämän asetuksen 5 artiklan 3 ja 4 kohdan soveltamiseksi.
2 Tämän asetuksen 6 ja 7 kohdan soveltaminen 1 kohdan toisessa alakohdassa tarkoitettuihin tavaroihin rajoitetaan seuraaviin CN-koodeihin kuuluviin tavaroihin:
- 1806 90 60 1806 90 90 (tietyt kaakaota sisältävät tuotteet)
- 1901 (tietyt jauhoista tehdyt ravintovalmisteet, jne.)
- 2106 90 99 (tietyt muualle kuulumattomat ravintovalmisteet),
ja jotka sisältävät runsaasti maitotuotteita."
2) Lisätään 6 artiklaan 4 kohta seuraavasti:
"4 Tämän asetuksen 1 artiklan 2 kohdassa tarkoitettujen tavaroiden soveltamista koskevat yksityiskohtaiset säännöt säädetään kuitenkin asetuksen (ETY) N:o 3448/93 16 artiklassa säädettyä menettelyä noudattaen."
3 artikla
Tämä asetus tulee voimaan päivänä, jona tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisen ja sen määrän vahvistamisperusteiden soveltamista koskevista yksityiskohtaisista säännöistä annettu asetus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 1994.

Labels: 3
17